मानवता रखते हुए उनकी सेवा करें आप
एडीएम ने डॉक्टर्स से कहा- लोग आपको भगवान समझते हैं
जिलास्वास्थ्य समिति की बैठक मंगलवार को कलेक्ट्रेट सभागार मे एडीएम आशाराम डूडी की अध्यक्षता में आयोजित हुई। बैठक को संबोधित करते हुए एडीएम डूडी ने योजनाओं के लक्ष्य पूरे नहीं होने पर नाराजगी जताते हुए कहा कि लोग आपको भगवान का दर्जा देते हैं। अपने पेशे में मानवीयता रखते हुए लोगों की सेवा क्यूं नहीं करते हो, आप सरकारी सेवक हो। लोग आपके पास बड़ी उम्मीद लेकर आते हैं। सरकार की ओर से जनसुविधा के लिए करोड़ों रुपए खर्च कर योजनाएं चलाई जा रही है, संसाधन उपलब्ध करवाए जा रहे हैं, लेकिन आप लोगों की लापरवाही के चलते आमजन को इनका लाभ नहीं मिल पा रहा है। बैठक के दौरान लक्ष्य आपूर्ति नहीं होने पर नाराजगी जताते हुए एडीएम ने सीएमएचओ डॉ. जीएस देवल को योजनाओं के क्रियान्वयन की समय पर मॉनीटरिंग करने के निर्देश दिए। साथ ही उन्होंने काम में लापरवाही बरतने वाले कार्मिकों को नोटिस जारी करने की बात कही। सीएमएचओ डॉ. देवल ने सभी बीसीएमओ से कुपोषित बच्चों को जिले में संचालित पांच कुपोषण उपचार केंद्रों पर कुपोषित बच्चों को भर्ती कराने तथा स्कूलों में बच्चों को उपलब्ध करवाई जा रही आयरन गोली की उपलब्धता समय पर दिए जाने की जांच के निर्देश दिए। साथ ही उप मुख्य चिकित्सा एवं स्वास्थ्य अधिकारी डॉ एसके चौहान ने मलेरिया, डेंगू, स्वाइन फ्लू की रोकथाम के लिए किए गए विभागीय कार्यों, आरसीएचओ डॉ डीसी पुंसल ने पल्स पोलियो राष्ट्रीय किशोर किशोरी स्वास्थ्य कार्यक्रम के तहत आयोजित हो रहे किशोर किशोरी स्वास्थ्य दिवस मनाए जाने सहित विभाग के अन्य कार्यक्रमों के बारे में जानकारी दी। बैठक में डीपीएम अजयसिंह कड़वासरा, यूनिसेफ प्रतिनिधि इंद्रपालसिंह, पीसीपीएनडीटी समन्वयक शंकर सुथार, जिला लेखा समन्वयक अरविंद कुमार, डॉ. एमएम जांगिड़, आईसी कॉर्डिनेटर कमल गहलोत सहित जिले के बीसीएमओ चिकित्साधिकारी उपस्थित थे।
िवभाग की योजनाओं में नजर आनी चाहिए प्रगति
एडीएमडूडी ने कहा कि आरोग्य राजस्थान योजना भामाशाह स्वास्थ्य बीमा योजना के क्रियान्वयन में कोताही बरतने वालों के खिलाफ सख्त कार्रवाई की जाएगी। भामाशाह स्वास्थ्य बीमा योजना की अब तक की प्रगति पर नाराजगी जताते हुए चिकित्सा विभाग के अधिकारियों को चयनित अस्पतालों में आने वाले सभी आउटडोर रोगियों की रिपोर्ट योजना के तहत लगाए गए स्वास्थ्य मार्गदर्शक से प्राप्त करने के निर्देश दिए। उन्होंने कहा कि मार्गदर्शक से लिखित में लें कि इन रोगियों में से कौन-कौन रोगी इस योजना के तहत लाभान्वित नहीं किए जा सकते हैं। उन्होंने सभी अधिकारियों को मार्गदर्शक से रिपोर्ट प्रमाणित करवाने जनवरी माह में योजना की प्रगति नजर आने पर जोर दिया।
सीमेम के तहत नहीं हुआ शिविर का आयोजन
जयपुरसे आए सीमेम प्रतिनिधि अरविंद कुमार ने बताया कि रविवार को निरीक्षण के दौरान रायथल गांव में कुपोषित बच्चों के उपचार के लिए शिविर आयोजित नहीं किया गया। उन्होंने कहा कि बच्चों की लिस्टिंग होने के बावजूद कार्मिक शिविर आयोजन में लापरवाही बरत रहे हैं जो सही नहीं है। एडीएम ने नाराजगी जताते हुए आहोर बीसीएमओ भंवरानी एमओ को नोटिस जारी करने के साथ रविवार को शिविर के दिन तीनों ब्लॉक के बीसीएमओ एमओ को अवकाश पर नहीं जाने के निर्देश दिए।
45 प्रतिशत से कम उपलब्धि वालों को मिलेगा नोटिस
जिलेमें मिशन इंद्रधनुष के तीन चरण पूरे होने के बावजूद भी लक्ष्य अर्जित नहीं किए जाने पर एडीएम डूडी ने असंतोष जताते सीएमएचओ को कोताही बरतने वालों के खिलाफ कार्रवाई के निर्देश दिए। उन्होंने जालोर, सायला और आहोर बीसीएमओ को टीकाकरण की स्थिति में सुधार लाने के निर्देश दिए। उन्होंने टीकाकरण में 45 प्रतिशत से कम उपलब्धि वाले बीसीएमओ को नोटिस देने के निर्देश दिए। यूनिसेफ के जिला समन्वयक इंद्रपालसिंह ने बताया कि टीकाकरण से वंचित बच्चों के लिए जिले में मिशन इंद्रधनुष अभियान चलाने के बाद भी स्थिति में कोई सुधार नहीं हुआ है। अभी भी करीब 10 प्रतिशत बच्चे वंचित है। उन्होंने सुपरविजन को टाइट करने का सुझाव दिया।
बीसीएमओ नहीं दिखाते रुचि
टीबीअस्पताल के एसटीएस अभिमन्युसिंह ने कहा कि जिले में सिलिकोसिस के केवल 42 रोगी मिले हैं। बार-बार आग्रह करने के बावजूद सभी बीसीएमओ की ओर से मंथली मीटिंग में कार्मिकों को टीबी मरीजों के लक्षणों उनके उपचार को लेकर जानकारी नहीं देने के कारण टीबी के मरीजों की पहचान नहीं हो पा रही है। इस पर एडीएम डूडी ने सभी बीसीएमओ को सख्त हिदायत देते हुए अपने-अपने ब्लॉक में टीबी के मरीजों को उपचार के लिए अस्पताल लाने जागरूकता फैलाने की बात कही। उन्होंने एचआईवी मरीजों में टीबी के चांसेज ज्यादा होने की बात कहते हुए उनकी जांच भी साथ में करने की बात कही।
नेतृत्व क्षमता में सुधार करो सीएमएचओ साहब
सीएमएचओडॉ. देवल की पीड़ा सुनने के बाद एडीएम डूडी ने उन्हें अपनी नेतृत्व क्षमता में सुधार करने की बात कही। उन्होंने कहा कि योजनाओं के क्रियान्वयन की निगरानी के लिए मॉनीटरिंग सेल बनाकर लापरवाही बरतने वाले कार्मिकों के विरुद्ध सख्त कार्रवाई करें।
सीएमएचओ ने सुनाई पीड़ा
एडीएमडूडी के नाराजगी जताने के बाद सीएमएचओ डॉ. देवल ने बेबसी जताते हुए कहा कि एमडी नवीन जैन का योजनाओं की लक्ष्य आपूर्ति को लेकर हर सप्ताह फोन आता है। सभी बीसीएमओ को बार-बार कहने के बावजूद लक्ष्य की आपूर्ति नहीं हो पाना बेहद अफसोसजनक है। गांवों में लगे मेडिकल ऑफिसर केवल पीजी करने आते है, काम नहीं करते। वो विभाग की कमजोर कड़ी साबित हो रहे हैं जिसमें सुधार की जरूरत है। सीएमएचओ ने कहा कि राज्य में जिले की इज्जत रखनी है तो सबको काम तो करना ही पड़ेगा।
जालोर. जिलास्वास्थ्य समिति की बैठक लेते एडीएम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva